Dzelzceļa līnija Kārsava—Rēzekne I

thumb|250px|Ilzēnu stacija
thumb|250px|Posms Rēzekne I—Kleperova, skatoties no līnijas Krustpils—Rēzekne II tilta
thumb|250px|Ieeja Pureņu stacijā

**Dzelzceļa līnija Kārsava—Rēzekne I** ir dzelzceļa līnija Latvijā, kas savieno valsts robežu ar Krieviju (5 km no Kārsavas stacijas) ar Rēzeknes pilsētu (stacija Rēzekne I). Līnija ir 49 km gara un tajā ir tikai viens sliežu ceļš. Līnijā kursē tikai kravas vilcieni (diennaktī pa 12 vilcieniem katrā virzienā). Šī ir vissenākā dzelzceļa līnija Latvijā.

## Vēsture
Līnija tika atklāta , reizē ar visu dzelzceļa līnijas Pēterburga—Varšava posmu Rītupe (toreiz *Schogowa*)—Daugavpils.

Līdz 1990. gadam pa to kursēja tālsatiksmes pasažieru vilcieni Ļeņingrada–Berlīne (ātrvilciens "Ļeņingradas ekspresis" (Nr. 25/26), vagoni uz Varšavu, Drēzdeni, Ķelni), Ļeņingrada–Varšava (Nr. 57/58), Ļeņingrada–Kaļiņingrada ("Dzintarkrasts", Nr. 79/80), Ļeņingrada–Černivci (Nr. 81/82, vagoni uz Budapeštu, Bukaresti-Sofiju), Ļeņingrada–Truskaveca (Nr. 113/114), Ļeņingrada–Ļviva (Nr. (Nr. 183/184, 189/190, vagoni uz Prāgu un Budapeštu), Ļeņingrada–Viļņa (Nr. 191/192).  

Pēc PSRS sabrukuma līdz 1999. gadam  maršrutā Rēzekne—Kārsava vienreiz dienā kursēja piepilsētas pasažieru vilciens. Līdz 2015. gada jūnijam pa dzelzceļu kursēja starptautiskais vilciens Sanktpēterburga—Viļņa, bet 2015. gada oktobrī pēdējo līnijā palikušo vilcienu Rīga—Sanktpēterburga novirzīja caur Novosokoļņikiem.

### Vēsturiski vilcienu saraksti

Attēls:Daugavpils - Rezekne - Ritupe 1940.JPG|Vilcienu saraksts maršrutā Daugavpils—Rēzekne—Rītupe 1940. gada vasarā
Attēls:Daugavpils - Pitalova 1979.JPG|Vilcienu saraksts maršrutā Daugavpils—Pitalova 1979. gadā


## Stacijas un pieturas punkti
* Rītupe. Uzbūvēta līdz ar līniju Pēterburga—Varšava; toreiz saukta par Žogovu (*Жогово*). Bijusī Latvijas—PSRS robežstacija. 1946. gadā nodota Krievijas Oktobra dzelzceļam. Mūsdienās stacija atrodas Pleskavas apgabala Pitalovas rajona Utrojas pagastā, dzelzceļa iecirknī Pitalova—Pleskava un joprojām tiek saukta latviskajā nosaukumā (*Ритупе*).
* Pīrāgi. 1929. gadā atklāts pieturas punkts; 1946. gadā nodots Krievijas Oktobra dzelzceļam.
* Abrene. Pitalovas stacija atvērta 1872. gadā kā telegrāfa postenis. Ap 1902. gadu kļuvusi par pilnvērtīgu staciju (pēc līnijas Abrene—Sita izbūves). 1921. gadā pārdēvēta par Jaunlatgali, 1938. gadā — par Abreni, bet no 1963. gada šeit atkal ir Pitalovas stacija. 1992. gadā nodota Krievijas Oktobra dzelzceļam un mūsdienās šeit ir Krievijas robežstacija.
* Vāvere. Pietura "Vāveres" atvērta 1931. gadā, jau pēc gada pārdēvēta par Vāveri. 1942. gadā 0,9 km uz Abrenes pusi atvērts izmaiņas punkts ar tādu pašu nosaukumu; vēlāk Vāvere sarakstos vairs neparādās, bet 20. gadsimta 80. gados vēl par 300 m tuvāk Pitalovai atrodas sadales punkts Belkina (*Белкино*).  1992. gadā izmaiņas punkts nodots Krievijas Oktobra dzelzceļam.
* Punduri. Stacija Ponderi (*Пондеры*) ierīkota jau līnijas izbūves laikā; no 1919. gada — Punduri. 1992. gadā nodota Krievijas Oktobra dzelzceļam. Gar tagad slēgto Punduru staciju iet Latvijas—Krievijas robeža.
* Skangaļi. Pietura atvērta 1926. gadā, 1992. gadā nodota Krievijas Oktobra dzelzceļam. Mūsdienās šeit ir Krievijas izmaiņas punkts.
* Kārsava. Korsovkas (*Корсовка*) stacija atvērta līdz ar līnijas izbūvi, par Kārsavu pārdēvēta 1921. gadā. Kopš 1992. gada — Latvijas robežstacija. Atrodas ārpus Kārsavas pilsētas, Malnavas pagasta Kārsavas stacijas ciemā. 
* Malnava. Pietura Kārsavas pilsētā, pie pašas tās robežas. Atvērta 1931. gadā, kopš 1999. gada neizmantota.
* Pureņi. Atrodas uz Salnavas un Malnavas pagastu robežas pie Mičuru ciema. Pietura atvērta 1928. gadā, mūsdienās šeit ir neliela stacija.
* Mežvidi. Stacija atrodas Mežvidu pagastā pie Mežvidu ciema. Tā atklāta reizē ar līnijas izbūvi kā Ivanovkas (*Ивановка*) stacija, 1912. gadā Kuļņeva, bet no 1919. gada — Mežvidi.
* Ilzēni. Neliela stacija starp Ilzeskalna un Bērzgales pagastiem; atklāta 1928. gadā kā pieturas punkts.
* Burzava. Stacija atvērta 1931. gadā ar nosaukumu "Burcava". 1934. gadā no stacijas atzarojās šaursliežu līnija Rēzekne—Burzava—Sita. Mūsdienās atrodas Vērēmu pagastā, bet Sitas līnija ir nojaukta.
* Kleperova. Ceļa postenis Rēzeknes pilsētā.
* Rēzekne I. Viena no divām Rēzeknes dzelzceļa stacijām; atklāta reizē ar līnijas izbūvi kā Režicas stacija.

## Atsauces